हादसे रोकने को स्पीड ब्रेकर की मांग
भिवानी-जींदमार्ग पर हादसों की रोकथाम के लिए ग्रामीणों ने सड़क के मध्य स्पीड ब्रेकर की मांग की। ग्रामीणों ने आए दिन ब्रेकर के अभाव में हो रहे सड़क हादसों पर प्रशासन से रोक लगाने की मांग की।
गांव मुंढा़ल में बनी नई सड़क पर प्रजापति मोड़ के पास आए दिन सड़क हादसे होने के कारण ग्रामीणों को परेशानियों से दो चार होना पड़ रहा है। सरपंच विजेंद्र रोहिल्ला ने बताया कि भिवानी-जींद मार्ग पर अब तक कई बार सड़क हादसे हो चुके है जिनके कारण वाहन चालकों समेत ग्रामीण भी अक्सर चोटिल होते है। उन्होंने बताया कि बार-बार हो रहे सड़क हादसों पर रोकथाम के लिए वे बीएंडआर विभाग में एसडीओ से मुलाकात कर चुके है। लेकिन विभागीय अधिकारियों की ओर से अभी समस्या के समाधान की ओर कोई ध्यान नहीं दिया गया है।
उल्लेखनीय है कि इस मोड़ पर पिछले वर्ष तेज गति होने के कारण एक ट्रक ने असंतुलित होकर एक घर में टक्कर मार दी थी। ग्रामीण रवि कुमार, हरिलाल, रामनिवास, राममेहर, बलवान, अनिल, हरिओम, जयवीर आदि ने बताया कि इस वर्ष भी रोड पार वक्त दो भैंसें वाहनों की चपेट में आकर दम तोड़ चुकी है और दो दिन पूर्व भी तेज रफ्तार वाहन के कारण एक अन्य सड़क हादसा हुआ। गनीमत यह रही की हादसा रात के वक्त हुआ इसलिए कोई घायल नहीं हुआ।ग्रामीणों ने प्रशासन से मांग कि की हादसों पर रोकथाम के लिए विभागीय अधिकारी जल्द से जल्द प्रजापति मोड़ पर एक स्पीड ब्रेकर का निर्माण करा कर रोज हो रहे हादसों पर लगाम लगवाएं
{एसडीओ और अन्य अधिकारियों से मिलने के बाद भी नहीं हुआ समाधान
hin_Deva hin_Deva hin_Deva hin_Deva hin_Deva